NNINA omusajja mmwagala naye alabika tanjagala kuba takyayagala kwegatta nange. Nkoze ntya? Nze mmwagala naye alina omukyala ow’awaka. Nsaba kumpa ku magezi.
OLI muganzi we kuba mufumbo. Abasajja abamu newankubadde bafuna abakazi ebweru abasinga bakwagalako bwagazi ate abamu basobola n’okukufuula omukyala.
Kati oba omusajja mufumbo ng’alabika takwagala, mwesonyiwe kuba alina mukyala we gwe nsuubira nti kati gw’ateeseeko ebirowoozo.
Ekirala oluusi bw’oba ‘obba’ n’otomanya w’okoma kireeta obuzibu. Abasajja abamu balaba ekinaabaleetera obuzibu n’asalawo okukweggyako nga bukyali.
lug_Latn lug_Latn lug_Latn lug_Latn